বসনিয়া ও হার্জেগোভিনার ভাষা
বসনিয়া ও হার্জেগোভিনার আনুমানিক ৪৬ লক্ষ লোকের প্রায় সবাই বসনীয়-সার্বীয়-ক্রোয়েশীয় ভাষার কোন না কোন রূপে কথা বলে। রাজনৈতিকভাবে বসনীয় মুসলিমদের ব্যবহৃত রূপটিকে বসনীয় ভাষা, সার্বীয়দের মুখের ভাষাকে সার্বীয় ভাষা এবং ক্রোয়াটদের ভাষাকে ক্রোয়েশীয় নামকরণ করা হয়েছে। কিন্তু এরা সবাই পরস্পরকে বুঝতে পারে, কেননা সবগুলিই মূলত একই ভাষার ভিন্ন রূপ। বসনীয় ভাষা সরকারী ভাষার মর্যাদাপ্রাপ্ত। তবে বসনিয়ার সংবিধানে কোনো দাপ্তরিক ভাষা উল্লেখ নেই।